নাজের দেড় মিনিটের বুলেটিন চোখে জল এনে দেয়। সত্যিই ছোট্ট কফিনের ভার অনেক বেশি। সেই ভারে ভারাক্রান্ত গোটা দেশ, বলা ভাল গোটা দুনিয়া। এমনকি সাত বছরের মেয়েটির হত্যাকাণ্ড নিয়ে এতটাই উত্তপ্ত হয়ে উঠেছে পাকিস্তান যে সেখানকার পঞ্জাব প্রদেশে প্রতিবাদ চলাকালে পুলিশের গুলিতে দুই ব্যক্তির মৃত্যু পর্যন্ত হয় বুধবার।ভারত সীমান্ত থেকে সামান্য দূরেই অবস্থিত কসুর শহরটি। সেখানেই গত ৪ জানুয়ারি টিউশন থেকে ফেরার সময় নিখোঁজ হয় যায় সাত বছরের জৈনাব। সেই সময় মেয়েটির বাবা-মা হজ করতে সৌদি আরব গিয়েছিলেন। সিসিটিভি ফুটেজে দেখা যায় মেয়েটি একটি অজ্ঞাতপরিচয়ের ব্যক্তির সঙ্গে রয়েছেন।